Yellowstone Nasionale Park

Yellowstone Nasionale Park (Engels: Yellowstone National Park) is 'n nasionale park in die deelstaat Wyoming, Verenigde State, en is in 1978 deur Unesco as wêrelderfenisgebied gelys. Die park is op 1 Maart 1872 geproklameer nadat die Amerikaanse Kongres 'n wet goedgekeur het en dit deur president Ulysses S. Grant onderteken is. Die park is 3 472 vierkante myl groot en klein gedeeltes lê ook in Montana en Idaho. Die park is onder andere bekend vir sy geisers, warmwaterbronne en moddervulkane. Die Yellowstonerivier vloei in die Yellowstone Canyon deur die park en vloei ook deur die Yellowstonemeer. Old Faithful is een van die bekendste geisers in die park.

Fotogalery

Bron 
 Collier's Encyclopedia Volume 23, bladsy 691

Eksterne skakels 
 
  Die Yellowstone Nasionale Park se webtuiste
  Webtuiste oor Yellowstone
  
  

Wyoming
Nasionale parke van die Verenigde State van Amerika
Wêrelderfenisgebiede in die Verenigde State van Amerika